Vi hadde et fantastisk fint opphold i leiligheten til Tina. Leiligheten er romslig, sjarmerende og meget smakfullt innredet. Den har også alt hva du trenger av utstyr både på kjøkken og bad, deilige senger og mørkleggingsgardiner på soverom. Siden det bor barn her til vanlig er leiligheten innredet med leker og barnebøker, noe som gjør den til en drøm å være i for små barn. Leiligheten er plassert i 1. etasje slik at man ikke trenger å gå en masse med trapper. Vi opplevde lite støy fra gaten siden leiligheten ligger i et rolig og skjermet område. Vær obs at det koster ca. NOK 250 å parkere utenfor leiligheten og at man blir nødt til å kjøre et stykke for å finne billigere/gratis parkering. Tina er ellers en meget hyggelig vertinne som det var enkelt å kommunisere med. Vi vil anbefale dette utleiestedet på det sterkeste!